शिवकुमार शर्मा
१९६७ में इन्होंने प्रसिद्ध बांसुरी वादक पंडित हरिप्रसाद चौरसिया और पंडित बृजभूषण काबरा की संगत से एल्बम कॉल ऑफ द वैली बनाया, जो शास्त्रीय संगीत में बहुत ऊंचे स्थान पर गिना जाता है। इन्होंने पं.हरि प्रसाद चौरसिया के साथ कई हिन्दी फिल्मों में संगीत दिया है। फिल्म संगीत का श्रीगणेश १९८० में सिलसिला से हुआ था। इन्हें शिव-हरि नाम से प्रसिद्धि मिली। इनकी कुछ उल्लेखनीय फिल्मों में फासले (१९८५), चाँदनी (१९८९), लम्हे (१९९१) और डर (१९९३) हैं।
दिलरुबा (वाद्य यंत्र)
दिलरुबा का अविष्कार लगभग 300 साल पहले गुरु गोबिंद सिंह (10 वें सिख गुरु) ने किया था, जिन्होंने इसे ताऊस (एक प्राचीन और भारी वाद्य यंत्र) से प्रेरित होकर बनाया था। इसके हल्के होने की वजह से यह इसे अलग-अलग जगह ले जाना आसान पड़ता था, जिस कारण यह खालसा (सिख) सेना इसे घोड़े की पीठ पर लादकर लेकर जा सकती थी। इस प्रकार यह उनके लिए एक सुविधाजनक विकल्प के रूप में उभरा।